Вицепрезидент на България
Вицепрезидент на Република България е официална институция, утвърдена от Конституцията на Република България.

Вицепрезидентът се избира заедно с президента като трябва да отговаря на същите условия: да е български гражданин по рождение, навършил 40 години, да отговаря на условията за избиране на народен представител и да е живял последните пет години в България. Вицепрезидентът има право, ако му бъдат възложени от президента (чл. 107 от Конституцията на Република България), да:
 назначава и освобождава от длъжност и други държавни служители, определени със закон;
 дава и възстановява българско гражданство и освобождава и лишава от него;
 предоставя убежище;
 упражнява право на помилване.

Мандатът на вицепрезидента трае колкото този на президента – 5 години, като може да бъде освободен предсрочно поради подадена оставка пред Конституционния съд, трайна невъзможност да изпълнява служебните си задължения, смърт или чл. 103 от Конституцията (по обвинение в държавна измяна или нарушение на Конституцията). Вицепрезидентът не носи отговорност за делата си и срещу него не може да бъде възбудено наказателно дело.

Основното задължение на вицепрезидента, да замести починал, отстранен или оттеглил се президент, не е използвано никога.

Първоначално институцията е въведена след поправките в Конституцията на Народна република България от 1990 г. То определя заместник-председателя (вицепрезидента) като лице избрано от Народното събрание с обикновено мнозинство по предложение на председателя (президента) и подпомагащо неговата дейност. При случаите на смърт, отсъствие на председателя, прекратяване на пълномощията му или тежко заболяване той поема задълженията на председателя (президента).

Република България (1990 – 1992) 
Избран от Народното събрание.

Република България (1992 г.) 
Избрани на президентски избори.

Вижте също 
 Президент на България

Източници

Външни препратки 
 Официален сайт на Президента на Република България